Hvilken holdning har efterskolen til ernæring, og hvordan fungerer det i hverdagen?
Da et efterskoleophold på Lægården indebærer en masse dejlig fysisk aktivitet, kræver det naturligvis noget brændstof. Vi serverer tre obligatoriske hovedmåltider samt en række frivillige mellemmåltider, som alle er mellem 30-60% økologiske. Vi arbejder ud fra følgende 10 kostråds: Spis frugt og mange grøntsager, spis varieret, vælg magre mejeriprodukter, spis mindre mættet fedt, spis mindre salt, vælg fuldkorn, spis mere fisk, vælg magert kød og pålæg, spis mindre sukker og drik vand.